

**PRORAČUN ZA GRAĐANE**

OPĆINE VOĐINCI

za 2023. godinu

**Poštovani sumještani Općine Vođinci,**

Ovim kratkim prikazom općinskog proračuna želim svim našim mještankama i mještanima omogućiti uvid u prihode i rashode Općine, kako biste dobili potpunu informaciju gdje i na koji način se troši Vaš novac.

Planira se daljnja izgradnja / rekonstrukcija pješačke staze J.J. Strossmayera, obnova Đakovačke ceste, rekonstrukcija i proširenje javne rasvjete, obnova mrtvačnice, rekonstrukcija i izgradnja groblja -LAG, izgradnja predškolske ustanove (objekt za potrebe predškole) te oprema za potrebe dječjeg vrtića, oprema za dječje igralište (igrala), uređenje zgrade Lovačkog doma, izgradnja poučne staze i pratećih sadržaja, rekonstrukcija (proširenje) zgrade DVD-a te uređenje sustava za navodnjavanje iz mjesnog zdenca.

Kao i do sada, nastavljamo poticati razvoj sporta, kulture i područje socijalne skrbi u vidu isplata donacija, jednokratnih pomoći, isplata uskrsnica umirovljenicima i sl.

Također će biti osigurana sredstva za sufinanciranje prijevoza srednjoškolskih učenika, nabavku radnih materijala i bilježnica učenika osnovne škole, sufinanciranje prehrane učenika osnovne škole, stipendiranje studenata te sufinanciranje rada dječjeg vrtića.

U cilju demografske obnove, Općina je u proračunu osigurala novčana sredstva koje isplaćuje roditeljima prilikom rođenja djeteta. Za rođenje prvog, drugog i trećeg djeteta isplaćuje se naknada u iznosu od 3.000,00 kn, za četvrto dijete 5.000,00 kn te za peto i svako sljedeće dijete novčana naknada u iznosu od 7.000,00 kn. Nastavno na navedeno, želja nam je zadržati mlade u našoj Općini.

Želimo da se i Vi sljedeće godine aktivno uključite u proces pripreme i donošenja Proračuna. Stojimo Vam na raspolaganju. Svoje primjedbe možete uputiti u Jedinstveni upravni odjel Općine.

S poštovanjem,

OPĆINSKI NAČELNIK

Martin Kordić

**Što je Proračun?**

Proračun je temeljni financijski dokument u kojem su iskazani svi planirani godišnji prihodi i primici te svi izdaci i rashodi Općine koje odobrava Općinsko vijeće. Proračun se odnosi na fiskalnu godinu i važi za godinu u kojoj je donesen. Fiskalna godina je razdoblje od dvanaest mjeseci, a počinje od 01. siječnja i završava 31. prosinca svake kalendarske godine.

Proračun u malom je sažetak proračuna Općine Vođinci za 2023. godinu. On u kratkim crtama objašnjava planove i aktivnosti Općine u vezi korištenja općinskog novca u tekućoj proračunskoj godini.

**Tko donosi proračun?**

Prijedlog proračuna utvrđuje općinski načelnik i dostavlja ga Općinskom vijeću najkasnije do 15. studenog tekuće godine. Proračun donosi predstavničko tijelo jedinica lokalne samouprave (Općinsko vijeće) Proračun se prema Zakonu o Proračunu mora donijeti u roku koji omogućuje primjenu proračuna s 1.siječnja godine za koju se donosi.

**Što sadrži proračun?**

Proračun se sastoji od općeg i posebnog dijela. U općem dijelu Proračuna, u Računu prihoda i rashoda i Računu financiranja, prihodi i rashodi, te primici i izdaci iskazani su po ekonomskoj klasifikaciji.

1. Opći dio Proračuna sastoji se od:

1. Račun prihoda i rashoda sastoji se od prihoda od poreza, pomoći, prihoda od imovine, prihoda od pristojbi i naknada, ostalih prihoda i prihoda od prodaje nefinancijske imovine kojima se financiraju rashodi za zaposlene, materijalni rashodi, financijski rashodi, subvencije, pomoći, naknade građanima i kućanstvima, ostali rashodi i rashodi za nabavu nefinancijske imovine odnosno javne potrebe utvrđene na temelju zakonskih i drugih propisa

2. Račun financiranja sadrži primitke od financijske imovine i zaduživanja te izdatke za otplatu kredita.

1. Posebni dio proračuna:

Prikazuje rashode  i  izdatke  prema  organizacijskoj,  programskoj,  ekonomskoj  i

funkcijskoj klasifikaciji te izvorima financiranja

1. Organizacijska klasifikacija

* razdjel – Jedinstveni upravni odjel/općinski načelnik/općinsko vijeće
* glava ‐ jedan ili više proračunskih korisnika

1. Programska klasifikacija

* program je skup neovisnih, usko povezanih aktivnosti i projekata usmjerenih ispunjenju zajedničkog  cilja
* aktivnost je dio programa za koji nije unaprijed utvrđeno vrijeme trajanja
* projekt je dio programa za koji je unaprijed utvrđeno vrijeme trajanja, tekući ili

kapitalni

1. Ekonomska klasifikacija

* prikaz rashoda i izdataka prema ekonomskoj namjeni kojoj služe, određena je Računskim planom

1. Funkcijska klasifikacija

* sadrži rashode razvrstane prema njihovoj namjeni

1. Izvori  financiranja

* sadrže  prihode  i  primitke  iz  kojih  se  podmiruju  rashodi  i  izdaci  određene vrste  i  namjene.

**Što sve možete saznati iz Proračuna?**

* Koliki su i koji ukupni prihodi Općine
* Koliki su ukupni rashodi Općine
* Što sve Općina financira
* Koliko se novaca troši na općinsku upravu
* Koliko novaca odlazi na komunalnu djelatnost i uređenje prostora
* Koliko se novaca troši na kulturu i sport
* Koliko novaca Općina izdvaja za financiranje dječjeg vrtića, koliko za osnovno školstvo a koliko za socijalnu skrb

**Gdje možete pronaći Proračun?**

* U „ Službenom vjesniku“ Vukovarsko – srijemske županije
* U Jedinstvenom upravnom odjelu Općine Vođinci
* Na web stranici Općine Vođinci [www.vodjinci.hr](http://www.vodjinci.hr)

**Odakle dolazi novac u Proračun?**

**PRIHODI 2023.**

|  |  |  |
| --- | --- | --- |
| **RAČUN** | **IZVOR PRIHODA** | **IZNOS (EUR)** |
| **61** | **Prihodi od poreza** | **279.237,00** |
| **63** | **Pomoći iz inozemstva i od subjekata unutar općeg proračuna** | **1.452.287,00** |
| **64** | **Prihodi od imovine** | **47.792,00** |
| **65** | **Prihodi od upravnih i administrativnih pristojbi, pristojbi po posebnim propisima i naknadama** | **78.016,00** |
| **68** | **Kazne, upravne mjere i ostali prihod** | **730,00** |
| **71** | **Prihodi od prodaje neproizvedene dugotrajne imovine** | **340.540,00** |
| **84** | **Primici od zaduživanja** | **0,00** |
| **UKUPNO** | | **2.198.602,00** |

**Kako prihode trošimo?**

**RASHODI 2023.**

|  |  |  |
| --- | --- | --- |
| **RAČUN** | **RASHODI** | **IZNOS (EUR)** |
| **31** | **Rashodi za zaposlene** | **322.114,00** |
| **32** | **Materijalni rashodi** | **304.819,00** |
| **34** | **Financijski rashodi** | **16.232,00** |
| **35** | **Subvencije** | **1.327,00** |
| **36** | **Pomoći dane u inozemstvo i unutar općeg proračuna** | **1.991,00** |
| **37** | **Naknade građanima I kućanstvima na temelju odiguranja I druge naknade** | **42.471,00** |
| **38** | **Ostali rashodi** | **141.884,00** |
| **42** | **Rashodi za nabavu proizvedene dugotrajne imovine** | **402.869,00** |
| **45** | **Rashodi za dodatna ulaganja u nefinancijskoj imovini** | **500.366,00** |
| **54** | **Izdaci za otplatu glavnice primljenih kredita i zajmova** | **265.446,00** |
| **UKUPNO** | | **1.999.519,00** |

|  |  |  |
| --- | --- | --- |
| **92** | **Rezultat poslovanja (2.198.602,00- 1.999.519,00) koristi se za pokriće manjka iz prethodnih godina** | **-199.083,00** |

Proračun Općine Vođinci objavljen je u službenom vjesniku Vukovarsko – srijemske županije i stupa na snagu 1.1.2023.

Proračun u malom nalazi se i na web stranici Općine Vođinci: [www.vodjinci.hr](http://www.vodjinci.hr)

OPĆINSKI NAČELNIK

Martin Kordić